Úradný vestník L 325 , 08/12/2001 S. 0001 - 0002



Spoločná pozícia Rady zo 6. decembra 2001 o účasti Európskej únie v Organizácii pre energetický rozvoj Kórejského polostrova (KEDO) (2001/869/SZBP) RADA EURÓPSKEJ ÚNIE, so zreteľom na zmluvu o Európske únii, najmä na jej článok 15, keďže: (1) na svojom zasadnutí 24. a 25. júna 1994 v Corfe Európska Rada pripísala zvláštnu pozornosť tomu, aby všetky členské štáty súhlasili so Zmluvou o nešírení jadrových zbraní; (2) Európska rada vo svojich záveroch na zasadnutí v Madride 15. a 16. decembra 1995 zdôraznila dôležitosť účasti, za stanovených podmienok, Európskej únii v Organizácii pre energetický rozvoj kórejského polostrova (KEDO); (3) Rada prijala závery 26. februára 1996; (4) Európske spoločenstvo pre atómovú energiu (Euratom) rokovalo o predĺžení svojho členstva v KEDO s ohľadom na podporu cieľov KEDO, pričom poskytlo významné zdroje na päťročné obdobie; (5) sa musia ustanoviť podrobné opatrenia na zastupovanie Európskej únie vo Výkonnej rade KEDO. V tejto súvislosti Rada a Komisia odsúhlasili, že ak Výkonná Rada KEDO adresuje akúkoľvek záležitosť mimo oblasti právomocí Euroatomu, predsedníctvo Rady Európskej únie je tým orgánom, ktorý by mal vyjadriť stanovisko v týchto záležitostiach; (6) výsledky vyhodnotenia jednotnej akcie 96/195/SZBP [1] potvrdili, že Európsky únia významne prispieva k naplneniu cieľov Európskej únie, menovite k nájdeniu celkového riešenia otázky šírenia jadrových zbraní na kórejskom polostrove; (7) finančný príspevok spoločenstva pre KEDO by sa pozastavil, ak Kórejská ľudovodemokratická republika (KĽDR) nesplní riadne svoje záväzky týkajúce sa nešírenia jadrových zbraní podľa Rámcovej dohody uzavretej v roku 1994 medzi Spojenými štátmi americkými a KĽDR alebo nepovolí Európske únii vykonávať dohľad a/alebo vykonávanie pravidelných vonkajších hodnotení na to stanovených; (8) jednotná akcia 96/195/SZBP a spoločná pozícia 97/484/SZBP [2] sa týmto zrušujú a nahrádzajú novou spoločnou pozíciou, PRIJALA TÚTO SPOLOČNÚ POZÍCIU: Článok 1 Cieľom tejto spoločnej pozície je prispieť k nájdeniu celkového riešenia v otázke šírenia jadrových zbraní na Kórejskom polostrove. Preto v súlade s cieľmi KEDO sa Európska únia pripája k tejto medzinárodnej akcii veľkého významu v oblasti nešírenia jadrových zbraní a jadrovej bezpečnosti. Článok 2 1. Pre záležitosti spadajúce mimo právomoc Euratomu, a najmä otázka pozastavenia finančných príspevkov, ak si KĽDR nesplní poriadne záväzky v záležitostiach nešírenia jadrových zbraní podľa Rámcovej dohody uzavretej v roku 1994 medzi Spojenými štátmi americkými a KĽDR, alebo nepovolí Európskej únii vykonávať dohľad a/alebo vykonávať pravidelné vonkajšie vyhodnotenia na to stanovené, stanovisko v rámci Výkonnej rady KEDO určí Rada a vyjadrí predsedníctvo. 2. Predsedníctvo je preto úzko spojené s konaním Výkonnej rady KEDO a je okamžite informované a akejkoľvek zahraničnej a bezpečnostnej záležitosti, o ktorej je nutné diskutovať na zasadnutí výkonnej rady. 3. Komisia pravidelne a v prípade potreby informuje Radu, v mene právomoci predsedníctva, za pomoci generálneho sekretára Rady, vysokého predstaviteľa SZBP. Článok 3 Týmto sa zrušujú jednotná akcia 96/195/SZBP a spoločná pozícia 97/484/SZBP a nahrádzajú touto spoločnou pozíciou. Článok 4 Táto spoločná pozícia nadobudne účinnosť dňom jej prijatia. Uplynie 31. decembra 2005. Článok 5 Táto spoločná pozícia sa uverejní v úradnom vestníku. V Bruseli 6. decembra 2001 Za Radu predseda M. Verwilghen [1] Ú. v. ES L 63, 13.3.1996, s. 1. [2] Ú. v. ES L 213, 5.8.1997, s. 1. --------------------------------------------------